Diari Oficial de la Generalitat Valenciana


Sumari del DOGV 8789, del 15-04-2020 (2020/2878)

RESOLUCIÓ de 9 d'abril de 2020, per la qual es modifica la Resolució de 20 de gener de 2020, del director general d'Agricultura, Ramaderia i Pesca, per la qual s'aproven el Pla anual zoosanitari per a 2020 de la Comunitat Valenciana i altres actuacions complementàries.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8789

Data del DOGV
:   15-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2878


Data del document
:   09-04-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 9 d'abril de 2020, per la qual es modifica la Resolució de 20 de gener de 2020, del director general d'Agricultura, Ramaderia i Pesca, per la qual s'aproven el Pla anual zoosanitari per a 2020 de la Comunitat Valenciana i altres actuacions complementàries. [2020/2878]  
  
En el Diari Oficial de la Generalitat Valenciana núm. 8726, de data de 27 de gener de 2020, es va publicar la Resolució de 20 de gener de 2020, del director general d'Agricultura, Ramaderia i Pesca, per la qual s'aprova el Pla anual zoosanitari per a 2020 de la Comunitat Valenciana i altres actuacions complementàries.  
Després d'haver advertit mancances relatives a la comunicació d'informació epidemiològica, es fa necessari publicar-ne la modificació corresponent.  
En l'annex II de l'ordre, abans esmentada, es disposa en l'epígraf 2.5, lletra b, que tots els titulars d'explotacions caprines que realitzen la vacunació contra la paratuberculosi estan obligats a comunicar als serveis veterinaris oficials en sanitat animal les dades corresponents a la data de vacunació, identificació d'animals vacunats i tipus de vacuna, en el termini de set dies des de l'aplicació, mitjançant el fitxer informàtic descrit en l'annex II; aquest apartat no figura en l'annex II de la resolució.  
A més en el mateix annex II, epígraf 1.6, lletra b, no s'estableix l'obligatorietat de comunicació dels animals vacunats individualment contra la rinotraqueïtis infecciosa bovina.  
Com a conseqüència del que s'ha exposat anteriorment, aquesta direcció general resol:  
  
Primer  
Es modifica la Resolució de 20 de gener de 2020, del director general d'Agricultura, Ramaderia i Pesca, per la qual s'aprova el Pla anual zoosanitari per a 2020 de la Comunitat Valenciana i altres actuacions complementàries, en els termes següents:  
  
- En el punt sisé,  
On diu:  
«Aprovar la forma de remissió d'informació epidemiològica, que s'ha de fer tal com es recull en l'annex IV, i el format de fitxer d'acord amb els annexos VI, VII, VIII, IX, X, XI i les taules de codificació de l'annex XII.»;  
  
Ha de dir:  
«Aprovar la forma de remissió d'informació epidemiològica, que s'ha de fer tal com es recull en l'annex IV, i el format de fitxer d'acord amb els annexos VI, VI bis, VII, VIII, IX, X, XI i les taules de codificació de l'annex XII.»;  
  
- En l'annex II, epígraf 1.6, lletra b,  
On diu:  
«De manera voluntària, les explotacions de bestiar boví, podran sol·licitar acollir-se al Programa nacional voluntari de prevenció, control i erradicació a la IBR, en la Comunitat Valenciana, segons el punt 11 d'aquest annex I.»;  
Ha de dir:  
«De manera voluntària, les explotacions de bestiar boví, podran sol·licitar acollir-se al Programa nacional voluntari de prevenció, control i erradicació a la IBR, a la Comunitat Valenciana, segons el punt 11 d'aquest annex II. En qualsevol cas, tots els titulars d'explotacions bovines que realitzen la vacunació contra la rinotraqueïtis infecciosa bovina estan obligats a comunicar als serveis veterinaris oficials en sanitat animal, mitjançant fitxer informàtic i en el termini de set dies des de l'aplicació, la informació descrita en l'annex VI bis.».  
  
  
- En l'annex II, epígraf 2.5, lletra b,  
On diu:  
«Tots els titulars d'explotacions caprines que realitzen la vacunació contra la paratuberculosi, estaran obligats a comunicar als serveis veterinaris oficials en sanitat animal les dades corresponents a la data de vacunació, identificació d'animals vacunats i tipus de vacuna en el termini de 7 dies des de l'aplicació, mitjançant el fitxer informàtic descrit en l'annex II. »;  
Ha de dir:  
«Tots els titulars d'explotacions caprines que realitzen la vacunació contra la paratuberculosi, estaran obligats a comunicar als serveis veterinaris oficials en sanitat animal, mitjançant el fitxer informàtic i en el termini de set dies des de la seua aplicació, la informació descrita en l'annex VI bis.»  
  
Segon  
- S'afig l'annex VI bis:  
  
ANNEX VI bis  
Descripció del fitxer de vacunacions individuals  
  
El format del fitxer que s'ha d'enviar a la Conselleria d'Agricultura, Desenvolupament Rural, Emergència Climàtica i Transició Ecològica amb la informació de les vacunacions individuals efectuades s'ha d'ajustar al que es detalla en aquest annex.  
El nom del fitxer constarà de 25 posicions, que s'estructuren com segueix:  
- Posicions 1-6: Codi del fitxer, és un valor fix «RIIVAC»  
- Posició 7: Separador «\_»  
- Posicions 8-16: NIF o CIF de l'ADSG o del veterinari d'explotació.  
- Posició 17: Separador «\_»  
- Posicions 18-25: Data de generació del fitxer començant per l'any amb 4 dígits, seguit del mes i finalment el dia.  
El nom del fitxer quedarà de la manera següent: RIIVAC\_00000000T\_AAAAMMDD.csv (AAAA és l'any d'execució, MM el mes i DD el dia).  
El fitxer ha de contindre una línia per cada animal vacunat, i és possible, en els casos necessaris, comunicar fins a dues vacunacions per al mateix animal en la mateixa línia.  
Cada camp ha d'anar separat de l'anterior amb un punt i coma (;). Entre aquests, no ha d'haver-hi espais en blanc, i l'ordre ha de ser exactament l'indicat en aquest annex.  
Si el contingut d'una dada és nul i no és obligatori, s'ha de deixar buit, d'aquesta forma en el fitxer apareixeran dos punts i coma (;) seguits.  
En el cas que només es vulga comunicar una vacunació en un animal, s'han d'emplenar els camps de l'1 al 7, tots dos inclosos, els camps 8 a 11 s'han d'enviar nuls.  
En cas que es vulguen comunicar dues vacunacions per al mateix animal, s'han d'emplenar els camps de l'1 a l'11, tots dos inclosos.  
El fitxer ha de contindre els camps següents:  
1. Explotació [obligatori]: el format de l'explotació consta de 14 posicions que s'estructuren com segueix:  
- Posicions 1-2: corresponen al país (per a Espanya: ES)  
- Posicions 3-4: codi INE de província (exemple: 03)  
- Posicions 5-7: codi INE del municipi (exemple: 001)  
- Posicions 8-14: número assignat a l'explotació dins del municipi (exemple: 0000001)  
2. Espècie [Obligatori]: segons la taula de codis taula SP de l'annex XII.  
3. Codi RIIA de l'animal vacunat [obligatori]: grandària exacta de 14 dígits.  
En el cas del boví, s'ha de comunicar el codi de les marques auriculars d'identificació tal com es descriuen en l'article 5 del Reial decret 1980/1998, de 18 de setembre, pel qual s'estableix un sistema d'identificació i registre dels animals de l'espècie bovina. Exemple: «ES594574446327».  
En el cas de l'oví i caprí, s'ha de comunicar el codi de les marques auriculars tal com es descriuen en l'article 4, punt 4 del Reial decret 685/2013, de 16 de setembre, pel qual s'estableix un sistema d'identificació i registre dels animals de les espècies ovina i caprina. Exemple: «ES769896492401».  
  
4. Data de la primera vacunació [obligatori]: format dd/mm/aaaa.  
   
5. Lot de la primera vacunació [obligatori]: lot de la primera vacuna.  
  
6. Malaltia objecte de primera vacunació [obligatori]: camp de 2 dígits els valors permesos dels quals són els següents: 30, rinotraqueïtis infecciosa bovina i 98, paratuberculosi.  
7. Marca de vacuna utilitzada [obligatori]: codificada segons la taula MARCA\_VAC de l'annex XII.  
8. Data de la revacunació [obligatori]: format dd/mm/aaaa.  
9. Lot de la revacunació [obligatori]: Camp de text lliure.  
10. Malaltia objecte de revacunació [obligatori]: camp de 2 dígits els valors permesos dels quals són els següents: 30, rinotraqueïtis infecciosa bovina i 98, paratuberculosi.  
11. Marca de vacuna utilitzada [obligatori]: codificada segons la taula MARCA\_VAC de l'annex XII.  
  
  
Tercer  
1. Contra aquesta resolució, que no posa fi a la via administrativa, es pot interposar, en el termini d'un mes comptador des de l'endemà de la notificació o publicació, un recurs d'alçada davant del secretari autonòmic d'Agricultura i Desenvolupament Rural, de conformitat amb el que es disposa en els articles 121 i 122 de la Llei 39/2015, de 10 d'octubre, del procediment administratiu comú de les administracions públiques.  
  
2. Aquesta resolució entrarà en vigor l'endemà de la publicació de l'extracte en el Diari Oficial de la Generalitat Valenciana.  
  
  
València, 9 d'abril de 2020.- El director general d'Agricultura, Ramaderia i Pesca: Rogelio Llanes Ribas.